Protestul biciclistilor interzisi, la Timisoara! Imagini de la plimbarea prin centrul orasului! GALERIE FOTO!

TIMISOARA. Sute de biciclisti de toate varstele s-au adunat la miscarea de protest organizata in centrul Timisoarei vineri seara.

Acestia au venit sa-si arate nemultumirea fata de masura luata de primarie prin care biciclistii sunt alungati din Piata Victoriei, de pe pietonala Marasesti si, in viitor, de pe strazile din centrul istoric al orasului, acum in santier pentru reabilitare.

Motivul invocat de primarul Nicolae Robu a fost acela ca exista teribilisti in randul celor care folosesc bicicleta drept mijloc de transport in Timisoara si ar putea fi raniti pietonii.

Biciclistii veniti la protest vor face doar o plimbare, pe langa biciclete, prin zonele in care a fost impusa interdictia.

Locul de adunare a fost platoul din fata Catedralei Mitropolitane, un loc simbol pentru Timisoara, unde inainte de ora 18.00 au inceput sa vina tineri, copii, parinti si bunici cu bicicletele.

Participantii si-au confectionat afise pe care sta scris: „Sunt biciclist in Timisoara”, „Merg cu bicicleta la munca”, „Participant la traficul din Timisoara” si „Trec prin centru cu bicicleta”, iar unii au abtibilde cu „Biciclist rau”.

Mai multi membri voluntari ai Asociatiei Verde pentru Biciclete s-au alaturat si ei miscarii.

„Vrem sa tragem un semnal de alarma intr-un oras care se vrea capitala culturala a Europei. Peste tot pe batranul continent in zonele centrale biciclistii si pietonii coabiteaza fara niciun fel de problema, respectandu-se in trafic. La noi, din pacate, nu se vrea acest lucru. Asta fara sa mai punem la socoteala pistele de biciclete care arata jalnic, sunt facute in bataie de joc si administratia se mai si faleste cu ele. Credem ca niste dungi de vopsea risipita pe asfalt nu se cheama pista de biciclete, si nu reprezinta niciun motiv de lauda”, a spus Anne.

UPDATE: In sunet de claxoane, in jurul orei 18.45, protestatarii s-au incolonat si au pornit in plimbarea pe langa biciclete. Pentru a nu incurca pietonii, acestia au ales sa mearga pe o singura parte, pe langa terasele instalate pe mijlocul celor doua alei, Corso si Surogat, din Piata Victoriei.

„Pentru cativa biciclisti care nu stiu ce inseamna respectul in trafic, nu trebuie sa suferim noi toti. E mai usor sa interzici. Daca pentru cativa biciclisti indisciplinati trebuie pedepsiti toti, atunci si pentru acei soferi care fac accidente, ar trebui interzise toate masinile in trafic, nu? Asta mi se pare logica primarului Nicolae Robu”, declara Alin.

„Toate marile orase ale Europei nu stiu cum sa incurajeze mersul pe bicicleta, mai ales in zonele centrale, dar la noi pentru cativa teribilisti trebuie sa suferim toti. Domnul Robu ar trebui sa-i ‘amendeze’ mai intai pe parintii care stau la terase cu ochii in smartphone-uri, pe Facebook, neglijandu-si copiii”, spune cu naduf Aurelia.

UPDATE: In jurul orei 19.00 protestatarii au intrat pe pietonala Marasesti.

Politisti locali urmaresc de la distanta miscarea pentru a se asigura ca nimic nu va tulbura ordinea in centrul Timisoarei.

„Nu mi se pare normala interdictia. Mi-am vandut masina pentru ca ma saturasem sa caut locuri de parcare si am trecut la bicicleta. Lucrez in zona Aradului si locuiesc in Elisabetin. Trecerea prin centru era singura varianta sa nu merg pe carosabil si sa scurtez drumul”, ne-a spus Robert.

Pe faimoasa strada inchisa masinilor din centrul Timisoarei, biciclistii au avut de facut slalom printre tarabele unor comercianti ce primisera aprobare de la primarie pentru un targ cu produse asa-zis traditionale.

Acestea erau asezate, cu tupeu, chiar in mijlocul pietonalei, dar, se pare, primarului nu i se par deloc periculoase pentru pietoni si mai ales pentru copiii care s-ar juca in zona si s-ar putea trezi in cap cu umerasele incarcate de camasi si posete de musama



Dupa ce au ajuns la capatul pietonalei Marasesti, biciclistii s-au intors si si-au continuat drumul pe strada Gheorghe Lazar, trecand prin fata sediului PNL Timis. Protestatarii si-au continuat plimbarea pe langa biciclete spre Piata Libertatii.

Intorsi pe platoul din Piata Operei, biciclistii s-au asezat pe jos pentru odihna, apoi au inceput sa se imprastie.

FOTO: Virgil Simonescu

Va reamintim, masura luata de Primarie a iscat revolta in randul celor care folosesc bicicleta drept mijloc de transport in Timisoara, pentru ca nu exista locuri de parcare, pistele fie lipsesc, fie sunt facute in bataie de joc, iar traficul e sufocat, insa degeaba i-au atras atentia edilului sef ca nu este corect ca pentru cativa vitezomani, ce pot fi amendati pentru asta, sa sufere toti ceilalti.

Primarul Nicolae Robu a intrat intr-un adevarat razboi cu biciclistii din Timisoara, pe care i-a impatit in buni si rai, intr-o postare pe Facebook, si i-a caracterizat.

Nici macar consilierii locali din partidul lui Nicolae Robu nu sunt cu totii de acord cu masura impusa de municipalitate impotriva biciclistilor, aratand ca peste tot in orasele Europei, in centru, in zonele pietonale, se incurajeaza mersul pe bicicleta.

Insa toate argumentele l-au lasat rece pe primar care a dispus un control riguros de catre politistii locali in Piata Victoriei.

Video: vimeo/Razvan Riscuta

CITESTE SI: Verde pentru Biciclete reactioneaza, oficial: ‘Solicitam accesul in toate zonele orasului pentru biciclisti, in Timisoara!’

CITESTE SI: Cat este AMENDA MAXIMA pentu biciclistii care pedaleaza prin centru, la Timisoara

CITESTE SI: Timisoara fantastica! Primarul Nicolae Robu: Biciclistii sunt de doua feluri – buni si rai!

CITESTE SI: Consilierii locali din partidul primarului Nicolae Robu NU sunt de acord cu alungarea biciclistilor din centrul Timisoarei. Ce solutii ofera?

CITESTE SI: Biciclistii, INTERZISI de tot in CENTRUL ISTORIC al Timisoarei, la orice ora si pe orice anotimp. Ce restrictii noi au aparut in oras?

CITESTE SI: Verde pentru Biciclete ridica din umeri, fara solutii: Nu suntem de acord cu interzicerea biciclistilor in centru. Este trist ca nu se incurajeaza mersul pe bicicleta

CITESTE SI: Biciclistii cer ridicarea interdictiei de pedalare prin centrul Timisoarei. Nicolae Robu incepe sa se indoiasca de decizia luata? SEMNEAZA PETITIA!

CITESTE SI: Biciclistii INTERZISI striga ADUNAREA la Timisoara! Haideti la o plimbare pe langa bicicleta in centru! Cand are loc?